

**SAVARIA TÖRTÉNELMI KARNEVÁL KÖZHASZNÚ KÖZALAPÍTVÁNY**

**2018. ÉVI KARNEVÁLRÓL BESZÁMOLÓ**

**Szakmai beszámoló**

A Savaria Történelmi Karnevál Közhasznú Közalapítvány 2018. évben a Savaria Történelmi Karnevál programjainak szervezésében vett részt. A fellépőkkel történő szerződések megkötésében a Savaria Turizmus Nonprofit Kft.-vel és Alapítványunkkal három oldalú szerződés keretében szerződött helyszínfelelősök segítették munkánkat.

2018 évben szem előtt tartottuk a Savaria Történelmi Karnevál szervezésénél, hogy ez a rendezvény Szombathelyen azért jöhetett létre már az 1960-as években is, mert a rómaiak az Kr. u. 1 század közepén ezen a helyen építették fel Pannonia egyik leggazdagabb civil városát, Savariát, amely coloniát több római császár is meglátogatott. A karneváli rendezvénnyel szemben az elvárás nem lehet egy tiszta autentikus történelmi rendezvény megszervezése, hanem egy autentikus elemeket is tartalmazó színes fesztiváli hangulat, rendezvénysorozat összeállítása a különböző karneváli helyszíneken.

A Savaria Történelmi Karnevál Közhasznú Közalapítvány feladata a szakmai programok finanszírozása, amelyek több helyszínen (csak néhányat említve: Történelmi Témapark, Kalandvár, Fórum színpad, Borok utcája stb.) kerültek bemutatásra. **A programokra 34,0 Millió** Ft állt idén rendelkezésre. Alapítvány és helyszínfelelősök közötti együttműködés megoldásra törekedő és kiegyensúlyozott volt.

A 2018-es Savaria Történelmi Karneválon a hagyományőrző programokra 13 Millió Ft-ot költhetett az Alapítvány, a programokra elkölthető fennmaradó összegből (21 Millió Ft) kerültek a Fórum színpadon, a Borok utcájában, a Kalandvárban, a Művészetek utcájában, a Sörtéren, a Thália kertjében és egyéb mozgó helyszíneken (mászkálda) fellépők finanszírozásra. A hagyományőrző programokon belül a római kor bemutatása 4 Millió Ft, a 9-10. század bemutatása 2,2 Millió Ft., a középkor és újkor 3,3 Millió Ft. és a karneváli, vásári hangulat megidézése 3,5 Millió Ft.

Kulturális és történelmi értékeink prezentációja elengedhetetlen része ennek a nagyszabású rendezvénynek. A Savaria Történelmi Karnevál ugyanis nem cél, hanem eszköz, ami „Savaria” és a ”Történelmi” nélkül - a kétségtelen kulturális értékek ellenére - csak egy nagyméretű városi fesztivál, amely bárhol lehet az országban. A Karneválnak, mint bejáratott rendezvénynek teljes erővel promotálnia kell mindazt a kulturális és történeti értékét Szombathelynek, amely, akkor is van, amikor a karnevál négy napjának vége. A történeti korszakok és kulturális értékeink magasszintű szakmai bemutatása. Mindezt névjegykártyaként, Szombathely egyik brandjaként tartjuk a kezünkben, amelyet ezen a négy napon osztunk szét, a város történetéből egy kis ízelítőt mutatunk meg az idelátogatók között.

2018 évben is, a korrábi évekhez hasonlóan A Savaria Történelmi Karnevál Közhasznú Közalapítvány Jagadics Péter ny. alezredes úr önkéntes közreműködésével újabb kiállításokat rendezhetett a Katonatörténeti kiállításban a „Nagy háborús emlékév” programsorozat részeként.

|  |
| --- |
| **2018 évi Savaria karnevál rendezvénnyel kapcsolatos bevételek és kiadások összesítője**  |
|  **Saját bevétel:**  |  **Összeg**  |  **Kiadások**  |  **Összeg**  |
|  Jegyek (Nonprofit)  |  4 553 700  |  Helyszínek összesen  |  33 563 117  |
|  Jegyek (város) befizetendő áfát térít  |  258 094  |  Ügyeleti díjak, segítők díjai  |  526 020  |
|  Ruha bérlés (város)  |  324 900  |   |   |
|  Ruha bérlés (ruhaszalon)  |  360 233  |  Jogdíj  |  609 624  |
|  Katona Múzeum  |  27 100  | Savaria Turizmus Nonprofit Kft jegyértékesítés költsége  |  650 889  |
|  **Saját bevétel:**  |  **5 524 027**  |  Park felkészítése  |  1 329 985  |
|  Alapítvány saját forrásából kiegészítés  |  3 222 190  |  Áfa befizetés  |  1 381 449  |
|  Önk támogatás  |  10 000 000  |  Ruhatisztítás költsége  |  685 133  |
|  NKA pályázat  |  18 000 000  |   |   |
|  Várható bevétel NKA  |  2 000 000  |   |   |
|  **Összes bevétel**  |  **38 746 217**  |  **Összes kiadás**  |  **38 746 217**  |

|  |  |
| --- | --- |
| **Programok költségei** | **2018 tény adatok** |
| Ferences kert, felvonulás,tüzesjáték |  14 135 924 Ft  |
| Kalandvár |  4 026 793 Ft  |
| Borok utcája |  4 558 660 Ft  |
| Fórum színpad  |  8 001 490 Ft  |
| Művészetek utcája |  745 000 Ft  |
| Keleti udvar |  285 000 Ft  |
| Sörtér |  1 010 250 Ft  |
| Utcaszínház | 800 000 Ft |
| **Összesen** | **33 563 117 Ft** |